CELEX: 32004R1333
Language: et
Date: 2004-07-20 00:00:00
Title: Komisjoni määrus (EÜ) nr 1333/2004, 20. juuli 2004, mis käsitleb teatavate söödalisandite alalist lubamist(EMPs kohaldatav tekst)

21.7.2004   
            
            
               ET
            
            
               Euroopa Liidu Teataja
            
            
               L 247/11
            
         
      KOMISJONI MÄÄRUS (EÜ) nr 1333/2004,
   20. juuli 2004,
   mis käsitleb teatavate söödalisandite alalist lubamist
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
   ning arvestades järgmist:
   
               (1)
            
            
               Direktiiviga 70/524/EMÜ sätestatakse lisandite kasutamise lubamine ühenduses. Selle direktiivi C lisa II osas nimetatud lisandid on lubatud tähtajatult eeldusel, et on täidetud teatud tingimused.
            
         
               (2)
            
            
               
                  Enterococcus faecium’i (NCIMB 11181) mikroorganismide preparaadi kasutamine oli esmakordselt ajutiselt lubatud vasikate ja põrsaste puhul komisjoni määrusega (EÜ) 2690/1999. (2)
               
            
         
               (3)
            
            
               Tähtajatu loa taotluse toetuseks selle mikroorganismi kasutamiseks esitati uusi andmeid. Hindamine näitab, et direktiiviga 70/524/EMÜ sätestatud tingimused nimetatud loa saamiseks on täidetud.
            
         
               (4)
            
            
               Niisiis peaks selle mikroorganismi kasutamine vasikate ja põrsaste puhul, nagu lisas on kindlaks määratud, olema lubatud tähtajatult.
            
         
               (5)
            
            
               Taotluste hindamine näitab, et kaitsmaks töötajaid kokku puutumast käesoleva määruse lisas sätestatud lisanditega, peaksid olema nõutavad teatud protseduurid. Sellise kaitse peaks kindlustama nõukogu 12. juuni 1989. aasta direktiivi 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta (3) rakendamine.
            
         
               (6)
            
            
               Käesolevas määruses sätestatud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   
      Enterococcus faecium’i (NCIMB 11181) preparaati, nagu lisas on sätestatud, on lubatud tähtajatult kasutada loomasööda lisandina nimetatud lisas sätestatud tingimustel.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 270, 14.12.1970, lk 1. Direktiivi on viimati muudetud määrusega (EÜ) nr 1756/2002 (EÜT L 265, 3.10.2002, lk 1).
   
      (2)  EÜT L 326, 18.12.1999, lk 33.
   
      (3)  EÜT L 183, 29.6.1989, lk 1. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      LISA
      
                  EÜ nr
               
               
                  Lisand
               
               
                  Keemiline valem, kirjeldus
               
               
                  Loomaliik või -kategooria
               
               
                  Maksimaalne vanus
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  kolooniaid moodustavad osakesed (CFU) täissööda kilogrammi kohta
               
            
                  Mikroorganismid
               
            
                  E 1708
               
               
                  
                     Enterococcus faecium
                  
                  NCIMB 11181
               
               
                  
                     Enterococcus faecium’i preparaat, mis sisaldab minimaalselt
                  4 × 1011 kolooniaid moodustavaid osakesi /g lisandi kohta (pulbrina)
                  5 × 1010 kolooniaid moodustavaid osakesi /g lisandi kohta (kaetult)
               
               
                  Vasikad
               
               
                  6 kuud
               
               
                  5 × 108
                  
               
               
                  2 × 1010
                  
               
               
                  Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
               
               
                  Piiramata
               
            
                  Põrsad
               
               
                  —
               
               
                  5 × 108
                  
               
               
                  2 × 1010
                  
               
               
                  Kuni umbes 35 kilostele põrsastele.
                  Lisandi ja eelsegu kasutusjuhendis ära näidata säilitustemperatuur, säilivusaeg ja graanulipüsivus.
               
               
                  Piiramata